Diari Oficial de la Generalitat Valenciana


Sumari del DOGV 5454, del 20-02-2007 (2007/1697)

RESOLUCIÓ de 9 de gener de 2007, del Servici Territorial d'Energia, per la qual s'atorga l'autorització administrativa i l'aprovació del projecte d'execució a l'empresa Repsol Butano, SA, per a la construcció de les instal·lacions de distribució de propà en el PP Mar i Muntanya, sector VI, al municipi d'Altea. Expedients CBREDE/6/24/03 i CBDFCP/2006/3/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5454

Data del DOGV
:   20-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1697


Data del document
:   09-01-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * gas
    * empresa privada

Vista la sol·licitud presentada per Repsol Butano, SA, per a l'autorització administrativa de distribució de propà en el PP Mar i Muntanya, sector VI, al terme municipal d'Altea, amb destinació als mercats domèstics i comercials.  
Vist que l'Ajuntament d'Altea va ser informat pel Servici Territorial d'Energia d'Alacant de la sol·licitud feta per Repsol Butano, SA, i que s'ha exposat en el tauler d'anuncis del dit Ajuntament del dia 29.03.2006 al dia 24.04.2006, i no hi ha hagut condicions.   
Vist que realitzada la informació pública segons el que preveu l'article 73 de la Llei 34/1998, de 7 d'octubre, del sector d'Hidrocarburs. En el BOP el dia 08.05.2006, en el DGOV el dia 16.11.2006.  
Vist que en la informació pública es presentà una al·legació d'Iberdrola Distribución de Gas, SAU, que indica que hi ha una sol·licitud pendent de resoldre quant a la distribució de gas natural al municipi d'Altea i que l'autorització d'este projecte suposaria una minva en el mercat potencial de la zona. Sol·licita acumular i resoldre en concurrència l'expedient amb el presentat per esta mateixa.  
Vist que, per aplicació de l'article 55 punt 1 apartat b) de l'esmentada llei, les instal·lacions de distribució de gas canalitzat de propà requerixen l'autorització administrativa.  
Atés que s'han complit els tràmits reglamentaris en l'expedient instruït a l'efecte.  
Atés que l'al·legació presentada per Iberdrola Distribución de Gas, SAU, pertany a un projecte i a un procediment diferent, sense que afecte el projecte de la present resolució.  
Atés els avantatges amb vista a la garantia, la importància, la qualitat i les condicions tècniques plantejades per Repsol Butano, SA, este Servici Territorial d'Energia d'Alacant, en virtut del que s'ha establit anteriorment i de les competències que han sigut assignades a la Conselleria d'Infraestructures i Transport, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resol:  
Atorgar l'autorització administrativa i l'aprovació del projecte d'execució per a la construcció de la xarxa de distribució de propà en el PP Mar i Muntanya, sector VI, a la localitat d'Altea, les característiques principals de les quals són:  
- Subjecte: Repsol Butano, SA.  
- Tipus de gas: propà.  
- Instal·lacions: dos depòsits soterrats de 49.500 litres cada un.  
Canalitzacions en MPB amb canonades de polietilé amb diàmetres de 63 i 90 mm.  
- Zona geogràfica: PP Mar i Muntanya, sector 6, al municipi d'Altea.  
- Pressupost: 45.520 euros  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. Les xarxes estaran previstes per al subministrament de gas natural, en previsió que en un futur es dispose del dit combustible al municipi.  
Segona. Repsol Butano, SA, haurà d'iniciar el subministrament de gas en el termini d'un mes, comptador a partir de la data en què el Servici Territorial d'Energia d'Alacant formalitze l'acta de posada en marxa de les instal·lacions.  
Tercera. Repsol Butano, SA, complirà les obligacions que estrictament s'indiquen en l'article 74, Obligacions dels distribuïdors de gas canalitzat, i en el punt 1 de l'article 83, Obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs.   
Quarta. El titular de la present autorització disfrutarà, com a distribuïdor, dels drets que indiquen els articles 75 i 83 de la Llei 34/1998, de 7 d'octubre, del Sector d'Hidrocarburs.  
Cinquena. Les instal·lacions que s'ha d'establir es faran d'acord amb el projecte tècnic d'instal·lació de dos depòsits soterrats de GLP de 49.500 litres, del Sr. Jaime Santapau Agulló, col·legiat núm. 2.693, del Col·legi d'Enginyers Tècnics Industrials d'Alacant, i visat amb data 24-11-05 i, en tot moment, s'ha de complir el Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE, 6 de desembre 1974) i modificat per l'Orde de 26 d'octubre de 1983 (BOE, 08.11.83) i la correcció d'errades (BOE 23.07.84), l'Orde de 6 de juliol de 1984 (BOE, 23.07.84), l'Orde de 9 de març de 1994 (BOE, 21.03.94), l'Orde de 29 de maig de 1998 (BOE, 11.06.98), i compliran el dit reglament, la Llei 21/1992, de 16 de juliol, d'Indústria, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Sisena. La present autorització en cap cas s'entendrà concedida en règim de monopoli ni concedirà drets exclusius, tal com s'indica en l'article 73 de la Llei 34/1998, de 7 d'octubre, del Sector d'Hidrocarburs.  
Setena. La present autorització administrativa s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o d'altres organismes i entitats que siguen necessaris per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.  
Huitena. La determinació de les tarifes i del règim econòmic que s'apliquen per al subministrament de gas canalitzat es regiran per les disposicions vigents en cada moment.  
Novena. La present autorització s'atorga sense perjuí de tercers i es deixaran fora de perill els drets particulars.  
Deu. Per a introduir-hi modificacions que afecten les dades bàsiques serà necessari obtindre autorització d'este Servici Territorial d'Energia d'Alacant.  
Onze. El dit Servici Territorial, una vegada finalitzades les obres d'instal·lació, procedirà a efectuar els assajos i les proves oportunes, així com sol·licitar un certificat final d'obra, firmat pel tècnic superior competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que s'aplique.  
Dotze. Repsol Butano, SA, donarà compte de l'acabament de les instal·lacions a l'organisme autoritzant, per al seu reconeixement definitiu i alçament de l'acta de posada en marxa, sense este requisit no podran entrar en funcionament.  
Tretze. Serà causa de revocació de la present autorització administrativa:  
- L'incompliment de la constitució del depòsit de garantia en la forma i el termini assenyalat en les presents condicions.  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra la present resolució, es podrà interposar recurs d'alçada davant de la Direcció General de l'Energia en el termini d'un mes, comptador des de l'endemà de la notificació d'esta, de conformitat amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 9 de gener de 2007.- El cap del Servici Territorial d'Energia: Miguel García Mengual.